ଯୋନିମୁଖ ଯନ୍ତ୍ରଣା

ଯୋନିମୁଖ ଯନ୍ତ୍ରଣା ହେଉଛି ମହିଳାଙ୍କର ବାହ୍ୟ ଯୋନି ଅଞ୍ଚଳରେ ଯନ୍ତ୍ରଣା । ଏଥିରେ ଭେଷ୍ଟିବୁଲ୍, କ୍ଲାଇଟୋରିସ୍, କିମ୍ବା ଲାବିଆ ମେଜୋରା ଯନ୍ତ୍ରଣା ଅନ୍ତର୍ଭୁକ୍ତ ହୋଇପାରେ । ଏହି ଯନ୍ତ୍ରଣା ସ୍ୱଳ୍ପ କିମ୍ବା ଦୀର୍ଘକାଳୀନ ହୋଇପାରେ । ଏହି ଯନ୍ତ୍ରଣା ଯୋଗୁ ଉଦ୍‌ବେଗ, ଉଦାସୀନତା କିମ୍ବା ଯୌନ ସମସ୍ୟା ହୋଇପାରେ । ଦୀର୍ଘକାଳୀନ ଯନ୍ତ୍ରଣା ହେଲେ ଯନ୍ତ୍ରଣାଦାୟକ ମୂତ୍ରାଶୟ ସିଣ୍ଡ୍ରୋମ ଏବଂ ଫାଇବ୍ରୋମ୍ୟାଲଜିଆ ସହିତ ଜଡିତ ହୋଇପାରେ ।

ଯୋନିମୁଖ ଯନ୍ତ୍ରଣାକୁ ଦୁଇ ପ୍ରକାରରେ ବିଭକ୍ତ କରାଯାଇଛି, ଯାହା ଏକ ନିର୍ଦ୍ଦିଷ୍ଟ କାରଣ ଯୋଗୁ ଏବଂ ଅଜ୍ଞାତ କାରଣର ଦୀର୍ଘକାଳୀନ ଯନ୍ତ୍ରଣା ରୋଗକୁ ଭଲଭୋଡିନିଆ ବା ଭଗ ଯନ୍ତ୍ରଣା କୁହାଯାଏ । ନିର୍ଦ୍ଦିଷ୍ଟ କାରଣଗୁଡ଼ିକ ମଧ୍ୟରେ ଖମୀର ସଂକ୍ରମଣ ଏବଂ ହର୍ପିସ୍ ସିମ୍ପ୍ଲେକ୍‌ସ୍; ପ୍ରଦାହଜନକ ବ୍ୟାଧି ଯେପରିକି ଲାଇଚେନ ପ୍ଲାନସ ଏବଂ ଲିଚେନ ସ୍କ୍ଲେରୋସସ୍; ପେଜେଟ୍ ରୋଗ ଏବଂ ସ୍କ୍ୱାମସ୍ ସେଲ୍ କାରସିନୋମା ଭଳି ଟ୍ୟୁମର; ସ୍ନାୟୁଗତ ସମସ୍ୟା ଯେପରିକି ପେରିଫେରାଲ ନିଉରାଲଜିଆ; ଆଘାର ଜନିର ଯେପରିକ ଅସ୍ତ୍ରୋପଚାର, ପ୍ରସବ, ବିକିରଣ ଏବଂ ଆଘାତ ଭଳି ଅନ୍ତର୍ଭୁକ୍ତ, ମହିଳା ଯୌନାଙ୍ଗ ମ୍ୟୁଟେସନ ବା ଯୌନାଙ୍ଗ ପରିବର୍ତ୍ତନ ଏବଂ ହରମୋନାଲ ବ୍ୟାଧି ଯେପରିକି ଜେନିଟୋୟୁରିନାରି ସିଣ୍ଡ୍ରୋମ ଏବଂ ଲାକ୍ଟେସନାଲ ଆମେନୋରିଆ ।

ମୂଳ କାରଣ ଉପରେ ଚିକିତ୍ସା ନିର୍ଭର କରେ । ଯୋନିମୁଖ ଯନ୍ତ୍ରଣା ଏକ ସାଧାରଣ ରୋଗ ଅଟେ । ଅସ୍ପଷ୍ଟ କାରଣର ଦୀର୍ଘକାଳୀନ ଯନ୍ତ୍ରଣା ପ୍ରାୟ ୨୨% ମହିଳାଙ୍କୁ ଜୀବନର କିଛି ସମୟରେ ପ୍ରଭାବିତ କରିଥାଏ ଏବଂ ଯୌନ ସମ୍ପର୍କିତ ଯନ୍ତ୍ରଣା ୧୦%ରୁ ୨୦% ମହିଳାଙ୍କଠାରେ ହୋଇଥାଏ । ଅତି କମରେ ୧୮୭୪ ମସିହାରୁ ଗଲିୟାର୍ଡ ଥୋମାସ୍ ଏହି ଅବସ୍ଥା ବିଷୟରେ କିଛି ବିସ୍ତୃତ ଭାବରେ ବର୍ଣ୍ଣନା କରିଥିଲେ । ମହିଳାମାନେ ସେମାନଙ୍କ ସ୍ୱାସ୍ଥ୍ୟ ସେବା ପ୍ରଦାନକାରୀଙ୍କ ସହିତ ଏହି ଅବସ୍ଥା ବିଷୟ ଆଣିବାକୁ ଦ୍ୱିଧାବୋଧ କରିପାରନ୍ତି ଏବଂ କିଛି ପ୍ରଦାନକାରୀ ଏହି ସମସ୍ୟାକୁ "ମାନସିକ" ବୋଲି ଖଣ୍ଡନ କରିଛନ୍ତି ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki